Mohamed Salah Ghaly (a Larabcin Misira محمد صلا ح غل لي) , An haifeshi a (15) ga watan yuni (1992), kwararren ɗan ƙwallon ƙasar Masar ne wanda yake buga wasa a gasar zakarun Turai da ƙungiyar sa ta Liverpool F.C. kuma yana bugawa a tawagar yan ƙwallon ƙasar Masar. Salah ya fara ne daga buga ƙwallon sa na kwararru a ƙungiyar sa ta gida El'Makawloon a gasar kwararru ta ƙasar Masar (2011),daganan kuma sai ya wuce ƙungiyar ƙwallon ƙafa ta Besel.A ƙasar Suwizalan, Salah ya samu nasarori da dama kamar (SAFP Golden Player award). Daga nan kuma Salah ya shiga ƙungiyar ƙwallon ƙafa ta Chelsea F.C akan kwantaragin £11 milyan na yuro a shekarar 2014.Daga nan kuma sai Salah ya sauya sheka da ƙungiyar dake wasanta SERIE 'A' wato Fiorentina a kan kwantaragin £15 milyan na yuro. Bayan nasarorin da ya samu a Rome Salah daga karshe ya koma ƙungiyar da yake taka leda a yanzu ta Liverpool F.C dake ƙasar Ingila akan kwantaragin yuro na miliyan £36.9,a shekarar 2017. Salah a matsayin matashin ɗan ƙwallo a ƙungiyar El Makawloon.